Imtella' Ottubru 4, 2020 - Aġġornata 4 Ta' Ottubru, 2020 7:21pm Instabu 5 katavri qalb il-ħerba li ħalla warajh il-maltemp f'Liguria, fl-Italja. L-awtoritajiet Taljani jemmnu li l-persuni misjuba mejta huma fost dawk irrappurtati nieqsin fin-naħa t'isfel ta' Franza, fejn il-maltempata Alex ġabet għarkupptejhom bosta reġjuni tal-pajjiż. Huwa mifhum li dawn il-persuni tkaxkru mill-ilmijiet u spiċċaw f'pajjiż ieħor. Il-pulizija Taljana għaddejja b'ħidma mal-awtoritajiet Franċiżi biex jiġu identifikati l-mejta.